Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: Tpt.: A tõkepiacról szóló mindenkor hatályos 2001. évi CXX. törvény.
Paragraph Index: 596

559. Monetáris intézményektõl származó betétek (560+…+579) Ebben a részben kell jelenteni a más belföldi, illetve a külföldi hitelintézetektõl, valamint pénzpiaci alapoktól származó, betétszerzõdés alapján szerzett források, loro számlák állományát. Amennyiben a loro számlák egyenlege a hó végén Tartozik jellegû, akkor ezt az egyenleget nem negatív elõjelû forrásként, hanem monetáris intézményekkel szembeni rövid lejáratú követelésként (hitelként) kell kimutatni, mivel ez rövid lejáratú hitelnyújtást jelent. A lekötött betét soroknak tartalmazniuk kell a saját tulajdonú értékpapírok kölcsönbe adásakor monetáris intézményektõl pénzben kapott óvadék összegét is. Az 560. és 564. sorokba a loro számlákon kívül a hitelintézetek, illetve a pénzpiaci alapok látra szóló betéteit is bele kell érteni (amelyek az 1 /munka/napos betéteket is tartalmazzák). Ugyanilyen tartalommal kell jelenteni a külföldiek loro számláit is. A mûködési engedéllyel nem rendelkezõ (jövõbeli) hitelintézetek által a hitelintézetnél elhelyezett alaptõke összegét a nem pénzügyi vállalatok lekötött betétei között kell szerepeltetni. A mûködési engedély hatálybalépésétõl (azaz az errõl szóló PSZÁF határozat keltétõl) kezdve azonban az összeg áthelyezendõ a belföldi hitelintézetektõl származó bankközi betétek közé. A már mûködõ belföldi hitelintézetek alaptõke-emelésében közremûködõ hitelintézetnek a hozzá tõkeemelésre befolyt összegeket – a tõkeemelés Cégbírósághoz történõ benyújtásáig – az egyéb passzív elszámolások között (a 708. Egyéb soron) kell kimutatnia. A Cégbírósághoz történt benyújtás után ezen összegeket szintén a belföldi hitelintézetektõl származó betétek közé kell áthelyezni.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes